**Az előterjesztést megtárgyalta:**

* Oktatási és Szociális Bizottság
* Jogi és Társadalmi Kapcsolatok Bizottsága
* Egészségügyi Szakmai Bizottság
* Gazdasági és Városstratégiai Bizottság

 *A határozati javaslatot törvényességi*

 *szempontból megvizsgáltam:*

 */: Dr. Károlyi Ákos :/*

 *jegyző*

**ELŐTERJESZTÉS**

**Szombathely Megyei Jogú Város Közgyűlésének 2015. december 10-i ülésére**

**Javaslat Szombathely Megyei Jogú Város Önkormányzata által fenntartott**

**költségvetési intézmények 2016. évi belső ellenőrzési terveinek jóváhagyására**

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 119. § (4) bekezdése alapján a helyi önkormányzat belső ellenőrzése keretében gondoskodni kell a felügyelt költségvetési szervek ellenőrzéséről is. A Mötv. 119. § (5) bekezdése alapján az éves ellenőrzési tervet a képviselő-testület az előző év december 31. napjáig hagyja jóvá.

A költségvetési szervek belső kontrollrendszeréről és belső ellenőrzéséről szóló 370/2011. (XII.31.) Korm. rendelet (a továbbiakban: Kormányrendelet) 31. § (4) bekezdésében foglaltak alapján az éves ellenőrzési tervnek az alábbiakat kell tartalmaznia:

*a)* az ellenőrzési tervet megalapozó elemzések és a kockázatelemzés eredményének összefoglaló bemutatását;

*b)* a tervezett ellenőrzések tárgyát;

*c)* az ellenőrzések célját;

*d)* az ellenőrizendő időszakot;

*e)* a rendelkezésre álló és a szükséges ellenőrzési kapacitás meghatározását;

*f)* az ellenőrzések típusát;

*g)* az ellenőrzések tervezett ütemezését;

*h)* az ellenőrzött szerv, illetve szervezeti egységek megnevezését;

*i)* a tanácsadó tevékenységre tervezett kapacitást;

*j)* a soron kívüli ellenőrzésekre tervezett kapacitást;

*k)* a képzésekre tervezett kapacitást;

*l)* az egyéb tevékenységeket.

A Kormányrendeletben foglaltak szerint az éves ellenőrzési tervet a belső ellenőrzési vezető állítja össze, majd azt jóváhagyásra megküldi a költségvetési szerv vezetőjének.

A Szombathelyi Köznevelési GAMESZ valamint a Szombathelyi Egészségügyi és Kulturális GESZ alapító okiratukban foglaltak szerint, megállapodás alapján ellátják az önkormányzat által hozzájuk rendelt költségvetési szervek tervezési, gazdálkodási, *ellenőrzési*, finanszírozási, adatszolgáltatási és beszámolási feladatait, ennek keretében az intézmények belső ellenőrzését is.

Előzőekre tekintettel:

* a Szombathelyi Köznevelési GAMESZ belső ellenőrzési terve tartalmazza az önkormányzati fenntartású óvodákban, valamint a Savaria Megyei Hatókörű Városi Múzeumban 2016. évre tervezett ellenőrzéseket is,
* a Szombathelyi Egészségügyi és Kulturális GESZ belső ellenőrzési terve pedig tartalmazza az AGORA Szombathelyi Kulturális Központban, a Mesebolt Bábszínházban, a Savaria Szimfonikus Zenekarnál, a Berzsenyi Dániel Megyei és Városi Könyvtárban, valamint a Szombathely Városi Vásárcsarnoknál 2016. évre tervezett ellenőrzéseket is.

A Kormányrendelet által meghatározott tartalmú, a költségvetési szervek vezetői által jóváhagyott ellenőrzési tervek az előterjesztés mellékletét képezik:

* a Szombathelyi Köznevelési GAMESZ 2016. évre vonatkozó belső ellenőrzési terve az előterjesztés 1. számú mellékletét,
* a Szombathelyi Egészségügyi és Kulturális GESZ 2016. évre vonatkozó belső ellenőrzési terve az előterjesztés 2. számú mellékletét,
* a Szombathelyi Egyesített Bölcsődei Intézmény és Családi Napközi 2016. évre vonatkozó belső ellenőrzési terve az előterjesztés 3. számú mellékletét,
* a Pálos Károly Szociális Szolgáltató Központ és Gyermekjóléti Szolgálat 2016. évre vonatkozó belső ellenőrzési terve az előterjesztés 4. számú mellékletét,
* Szombathely Megyei Jogú Város Közterület-felügyelete 2016. évre vonatkozó belső ellenőrzési terve az előterjesztés 5. számú mellékletét képezi.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2015. november „ ”**

 **/: Dr. Puskás Tivadar :/**

HATÁROZATI JAVASLAT

**…/2015. (XII. 10.) Kgy. számú határozat**

Szombathely Megyei Jogú Város Közgyűlése a Magyarország helyi önkormányzatairól szóló 2011. évi CLXXXIX. törvény 119. § (5) bekezdése alapján

* a Szombathelyi Köznevelési GAMESZ 2016. évre vonatkozó belsőellenőrzési tervét (annak részeként az önkormányzati fenntartású óvodákban, valamint a Savaria Megyei Hatókörű Városi Múzeumban tervezett ellenőrzéseket) az előterjesztés 1. számú melléklete szerinti,
* a Szombathelyi Egészségügyi és Kulturális GESZ 2016. évre vonatkozó belsőellenőrzési tervét (annak részeként az Agora Szombathelyi Kulturális Központban, a Mesebolt Bábszínházban, a Savaria Szimfonikus Zenekarnál, a Berzsenyi Dániel Megyei és Városi Könyvtárban valamint a Szombathely Városi Vásárcsarnoknál tervezett ellenőrzéseket) az előterjesztés 2. számú melléklete szerinti,
* a Szombathelyi Egyesített Bölcsődei Intézmény és Családi Napközi 2016. évre vonatkozó belsőellenőrzési tervét az előterjesztés 3. számú melléklete szerinti,
* a Pálos Károly Szociális Szolgáltató Központ és Gyermekjóléti Szolgálat 2016. évre vonatkozó belsőellenőrzési tervét az előterjesztés 4. számú melléklete szerinti,
* Szombathely Megyei Jogú Város Közterület-felügyelete 2016. évre vonatkozó belsőellenőrzési tervét az előterjesztés 5. számú melléklete szerinti

tartalommal jóváhagyja.

**Felelős:** Dr. Puskás Tivadar polgármester

 Koczka Tibor alpolgármester

 Dr. Károlyi Ákos jegyző

 /a végrehajtás előkészítéséért:

 dr. Bencsics Enikő, az Egészségügyi és Közszolgálati Osztály vezetője,

 Nagyné dr. Gats Andrea, a Jogi, Képviselői és Hatósági Osztály vezetője

 Keringer Zsolt, az Informatikai, Minőségügyi és Gondnoksági Kabinet vezetője/

**Határidő:** azonnal